钦定古今图书集成/明伦汇编/官常典/第599卷 > 路彬
## 钦定古今图书集成/明伦汇编/官常典/第599卷 > 路彬

按《广西通志》：“彬字质夫，晋阳人。提点广西刑狱。所至
轻身，辄先诣狱，悉记所系名数，随取到馆按问之，枉
者立释。或讽以宪体宜肃，彬曰：‘天子设提刑，岂欲尽
驱人死地乎？州县不良，或倚势立威，吾不亲往为理，
非行部使者职也。且肃在清政，岂在深文哉’？”人皆服
其言。时上供布钱过重，帅漕皆不言，彬独抗章请减
一路稍轻。桂人张仲宇追述其事，镌之中隐山壁。